"התיקונים" 48: עיתון הכלכלה והעסקים של ישו, ראש הממשלה יצחק בן-גוריון, ח"כ יריב לנין ועוד טיפוסים מהעיתונות העברית (וקפיצה לווירגיניה)
  השתלבות במרחב מזכ"ל חיזבאללה חסן נסראללה מנסה להפחיד אותנו עם תוכנת תרגום גרועה (דרך אתר "ישראל און ליין").  אבל הוא לא היחיד שלא ממש סגור על שמו של ראש הממשלה הראשון של ישראל. למשל: ynet ‫(2.3.10).  ומאידך, המטה ללוחמה בטרור שלנו יתקשה לטעת אימה בלבבות הטרוריסטים אם ימשיך להציג באתרו באנגלית מפת עולם הפוכה, כמעט שנתיים אחרי שקיבל על כך אזהרת מסע.  לפי אתר "הארץ" (3.3.10): "אנשי הסי-אי-איי [...] הבטיחו [לראש ארגון גונדאללה, עבד אל-מאליכ ריגי] כי יסייעו לו להקים בסיס אימונים ופעולה בשטחה של קירגיזסטן סמוך לגבול איראן". ובכן, ריגי, הם עבדו עליך. תסתכל במפה.  ב"חדשות מחלקה ראשונה" (19.2.10), אל-מבחוח מנסה להסתתר מהמחסלים של המוסד ומחליף את שמו לאל-מבבוח ולאל-ממבוח.  סופר אופס הניצחון המפתיע של ניו-אורלינס סיינטס על אינדיאנפוליס קולטס בסופרבול האחרון המם את עורכי ה"וירגיניאן פיילוט", שדיווחו למחרת על תוצאה הפוכה בשער מוסף הספורט ובידיעה בעמ 9. העורך, דניס פינלי, פירסם למחרת טור התנצלות לכל אורכו של העמוד הראשון, ובו ביקש את סליחת הקוראים על "השגיאה האיומה" (horrible error).  קרייג סילברמן, כותב בלוג התיקונים "Regret The Error", העיר על כך: "זה איום כשאתה מאשים מישהו בטעות במעשה שפוגע במוניטין שלו, או מבלבל בין קורבן לרוצח, או… ובכן, אפשר להמשיך את הרשימה. טעות בניקוד בסופרבול היא מביכה – אבל היא לא איומה. קצת פרספקטיבה, בבקשה".  ועוד במספרים: שמוליק ליברמן מהבלוג "תבוא מחר" מנסה להבין כמה אנשים נהרגו באוגנדה לפי אתר "הארץ".  תזכיר לי מי אתה בסוכנות הידיעות הפלסטינית מען (3.3.10) מינו צאצא של לנין לחבר-כנסת.  סגן נשיא ארה"ב גו ביידן הפך ב"ידיעות אחרונות" (26.2.10) לסגן נשיא ארה"ב לשעבר דיק צייני. (דרך לאטמה)  אשרי העשירים, כי הם יירשו את הארץ "דה-מרקר" (19.11.09), העיתון של מייסד הנצרות.  גואל רצון ושתי נשותיו  ("העיר", 19.2.10) • מונוגמיסט: נשוי לאדם אחד. • ביגמיסט: נשוי לשני אנשים. • פוליגמיסט: נשוי לשלושה אנשים ויותר. אם זה בחינם אני רוצה שניים הטור של נתן זהבי היה כל-כך מוצלח, שב"זמן השרון" (12.2.10) פירסמו אותו פעמיים באותו גיליון.  הסברה ב-ynet מדווחים על מדליות שגויות באתר "מסבירים" של משרד ההסברה. גם אנשי ויקיפדיה העברית חפרו ומצאו שם שגיאות מביכות. ב"תיקונים" 21 (20.8.09) התרענו על כתבה במדור הצרכנות של ynet, שחשפה בטעות זהות של מתלונן בתלונה צרכנית.  ב"תיקונים" 29 (15.10.09) דיווחנו שהם עשו זאת שוב.  ועכשיו – בפעם השלישית (ynet, 18.2.10) – פרטיו של המתלונן ב מופיעים במלואם בקרדיט הצילום (שמחקנו בשביל ynet, כי הם לא הצליחו). מה יהיה?  תודה לסייענים עופר ב., שלי אלעזר, צארלס אפל, אמנון שדה, יובל אדם, מיכל רשף, איתמר ב"ז, אורי ברייטמן, איציק אדרי, מתי מישל, ל. ואורן פרסיקו. מפת העולם: הממשל הפדרלי של ארה"ב (נחלת הכלל); מפת קירגיזסטן ואיראן: Rei-artur (cc-by-sa) נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.